เดือนนี้ประจำเดือนมาปกติแต่มาน้อยค่ะ แล้วก็มีอาการเหม็นอาหารมาก แบบไม่ได้เหม็นเน่าแค่รู้สึกได้กลิ่นมากผิดปกติ ได้กลิ่นแรงจนเหม็นอ่ะคะ แปลว่าอะไรคะ
สวัสดีค่ะ อาการเหม็นอาหารดังกล่าวมานั้น อาจเรียกว่าเป็นการคลื่นไส้ ชนิดหนึ่ง ซึ่งอาจเกิดจาก-กระเพาะอาหารอักเสบ อาจทำให้มีการคลื่นไส้ อาเจียน จุกแน่นท้องสัมพันธ์กับมื้ออาหาร รักษาด้วยการรับประทานยาลดกรด-กรดไหลย้อน คลื่นไส้ อาเจียน แสบร้อนกลางอก แน่นอก รักษาด้วยการรับประทานยาลดกรด-อาหารเป็นพิษ มักเป็นเฉียบพลัน อาจมีไข้ ปวดท้อง ท้องเสียร่วมด้วย-อาการของคนตั้งครรภ์ แต่ไม่ได้จำเพาะเจาะจง ควรยืนยันด้วยการตรวจปัสสาวะหรือตรวจเลือดค่ะการดูแลตัวเองเบื้องต้น รับประทานอาหารอ่อนๆและสุกสะอาด หลีกเลี่ยงการรับประทานอาหารมื้อใหญ่ในคราวเดียว กินแล้วนั่งหัวสูงไว้อย่างน้อย 3 ชั่วโมง งดชา กาแฟ แอลกอฮอล์ หรือน้ำอัดลม และอาหารรสจัดควรไปพบแพทย์ถ้าคลื่นไส้มาก อาเจียน กินได้น้อยอ่อนเพลีย หรือปฏิบัติตามคำแนะนำข้างต้นแล้วไม่ดีขึ้น